[{"text_idx": "#000001", "text": "6. septembril toimus Loomeinkubaatoris juba 18. a\u0308rihooaja avamine. Hooaja avamisel jagas oma kogemust, kuidas olla edukas ettevo\u0303tja, Bolti kaasasutaja Martin Villig."}, {"text_idx": "#000002", "text": "Martin Villig on mobiilse rakenduse Bolt kaasasutaja, millel on 100 miljonit reisijat 45 riigis Euroopas ja Aafrikas. Martin on olnud 25 aastat ettevo\u0303tja ning ta asutas ja mu\u0308u\u0308s oma esimese startupi 1999. aastal. Varem on ta to\u0308o\u0308tanud juhtivatel kohtadel Skype\u2019is ja NASDAQ Tallinna bo\u0308rsil. Ta on Eesti startup-kogukonna juhtfiguur, olles kaasasutanud Eesti Asutajate Seltsi ja Garage48 Fondi, mis korraldab ha\u0308katone u\u0308le Euroopa. 2018. aastal asutas Martin 3 miljoni euro suuruse Heateo Hariduse Sihtasutuse, et anda hoogu uutele haridusalgatustele Eestis. 2020. aastal asutas Martin Kood Jo\u0303hvi, uue po\u0303lvkonna platvormil po\u0303hineva kooli, mis vo\u0303tab vastu 300 o\u0303pilast aastas."}, {"text_idx": "#000003", "text": "Mo\u0303ned mo\u0303tted, mis esitluselt ko\u0303lama ja\u0308id:"}, {"text_idx": "#000004", "text": "\u201cU\u0308ks po\u0303hjus, miks me ei ole soovinud Bolti a\u0308ra mu\u0308u\u0308a, on na\u0308idata, et ka Eestis on vo\u0303imalik kasvatada suurt ettevo\u0303tet.\u201d\n\u201cKui sa saad, alusta nii vara kui vo\u0303imalik.\u201d\n\u201cAlati tasub ku\u0308simusi ku\u0308sida. Kui vastust ei saa, siis tuleb minna ja\u0308rgmise inimese juurde. Ning alati on oluline teha ka eelto\u0308o\u0308d. Ei ole mo\u0303tet ku\u0308sida neid ku\u0308simusi, millele leiab Google\u2019ist kiirelt vastused.\u201d\n\u201cMinu soovitus on, et tiimi ehitades on hea neid inimesi juba varem tunda. Seeto\u0303ttu on hea ka\u0308ia ka ha\u0308katonidel. Kuigi sa jo\u0303uad seal la\u0308bi mo\u0303elda vaid va\u0308ikse osa ettevo\u0303tet aspekte, aga sa o\u0303pid tundma tiimikaaslasi ja kuidas nad to\u0308o\u0308d teevad. Kes la\u0308heb magama, aga kes poole o\u0308o\u0308ni ideed edasi lahendab. Kui to\u0308o\u0308 stiil klapib, siis edasi saab juba vaadata, kuidas visioon ja va\u0308a\u0308rtused kattuvad.\u201d"}, {"text_idx": "#000005", "text": "Loomeinkubaator ootab uuel hooajal inkubatsiooniprogrammiga liituma ettevo\u0303tteid 25. septembrini! Lisainfo programmi kohta SIIN."}, {"text_idx": "#000006", "text": "Saa esimesena teada Loomeinkubaatori su\u0308ndmustest ja liitu uudiskirjaga!"}]